Diari Oficial de la Generalitat Valenciana


Sumari del DOGV 6751, del 11-04-2012 (2012/2621)

Notificació de la sentència dictada en el juí verbal número 1615/2008.
----------------------------------------------------------------------

### Dades del document

Número de DOGV
:   6751

Data del DOGV
:   11-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2621


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el juí verbal número 1615/2008. [2012/2621]  
Assumpte civil 001615/2008  
Part demandant: Comunitat de Propietaris Edifici Mirador III  
  
Part demandada: Vladimir Borissov Evstetiev  
Sobre: altres verbals  
En el juí referenciat s'ha dictat la resolució que té el text literal següent:  
«Sentència número 196/2009  
Torrevieja, 28 de maig de 2009.  
Vistes per Rafael Ruiz Giménez, magistrat jutge titular del Jutjat de Primera Instància número 3 de Torrevieja, les presents actuacions, seguides en este jutjat amb el número 1615/2008, a instàncies de la Comunitat de Propietaris Edifici Mirador III, representat pel procurador dels tribunals Vicente Giménez Viudes i assistit del lletrat Pascual López, contra Vladimir Borissov Evstatiev, en situació de rebel·lia processal, sobre la reclamació d'una quantitat per falta de pagament de quotes de comunitat.  
Antecedents de fet  
Primer. El procurador dels tribunals, Vicente Giménez Viudes, en nom i representació de la Comunitat de Propietaris Edifici Mirador III, va presentar una demanda, en data 21 de juliol de 2008, contra l'esmentat demandat, en la qual, després d'exposar els fets i els fonaments de dret que va considerar convenients, va acabar demanant que s'admetera a tràmit la demanda i es condemnara el demandat al pagament de 1.031,44 euros, més els interessos i amb la imposició de costes.  
Segon. Admesa a tràmit la demanda, per la interlocutòria de 31 de juliol de 2008, van ser convocades les parts a la celebració de l'oportú juí verbal després de la citació prèvia en forma legal dels demandats, juí que va tindre lloc el dia 19 de maig de 2009, al qual va comparéixer l'actora, representada de procurador i assistida de lletrat, i no ho va fer el demandat, per la qual cosa va ser declarat en rebel·lia processal. Es va continuar la realització de la vista i, després de ratificar-se la part actora en la seua demanda, va sol·licitar la recepció del plet a prova, i es va admetre la pràctica de les procedents, i després d'això van quedar les actuacions concloses per a sentència.  
Tercer. En la tramitació del procediment s'han observat totes les prescripcions legals.  
  
Fonaments de dret  
Primer. La part actora reclama el pagament de les quotes de comunitat meritades i derivades de la seua condició de titular de la vivenda segona D de l'edifici de la comunitat demandant. Davant d'esta pretensió, el demandat roman en situació de rebel·lia processal.  
Segon. D'acord amb la documental que consta en les actuacions, article 326 de la Llei d'Enjudiciament Civil, es considera provat que el demandat és titular de la vivenda segona D, finca registral número 121378 del Registre de la Propietat número 2 de Torrevieja, integrada en la comunitat de propietaris demandant en relació amb la qual els vincula l'obligació de contribuir als gastos generals per a l'adequat sosteniment de l'immoble, els seus servicis, les càrregues i les responsabilitats que no siguen susceptibles d'individualització (articles 9.1.e) i 21 de la Llei de Propietat Horitzontal), i resulta la quantitat deguda de 1.031,44 euros.  
Tercer. Als fets declarats provats són d'aplicació el que preveuen els indicats articles 9.1.e i 21 de la Llei de Propietat Horitzontal i el que preceptuen, amb caràcter genèric, els articles 1089 i 1090 del Codi Civil, respecte a l'exigibilitat de les obligacions derivades de la llei.  
  
Quart. Quant als interessos, l'article 1108 en relació amb l'article 1100 del Codi Civil establix que si l'obligació consistix en el pagament d'una quantitat de diners i el deutor incorre en mora, la indemnització de danys i perjuís consistirà, si no hi ha pacte en contra, en el pagament dels interessos convinguts, i, a falta de conveni, de l'interés legal. En este cas es condemna el demandat al pagament dels interessos legals.   
Quint. De conformitat amb el que establix l'article 394 de la Llei d'Enjudiciament Civil, les costes meritades s'imposaran a la part que haja vist rebutjades totes les seues pretensions.  
Vistos els articles esmentats i la resta de general i pertinent aplicació.  
  
Dispositiva  
Estime íntegrament la demanda interposada per la Comunitat de Propietaris Edifici Mirador III, representada pel procurador dels tribunals Vicente Giménez Viudes, contra Vladimir Borissov Evstatiev, en situació de rebel·lia processal, i condemne el demandat al pagament de mil trenta-un euros i quaranta-quatre cèntims (1.031,44 €), així com a l'abonament dels interessos legals, d'acord amb el fonament de dret quart, i les costes.  
Contra esta resolució es pot interposar recurs d'apel·lació per a l'Audiència Provincial d'Alacant, que cal preparar per escrit davant d'este jutjat, en el termini de cinc dies, en el qual s'ha de citar la resolució impugnada i la voluntat de recórrer, amb la indicació dels pronunciaments que s'impugnen.  
Esta és la meua sentència, l'original de la qual cal portar al llibre corresponent amb una testimoniança literal en actuacions, que pronuncia, mana i firma Rafael Ruiz Giménez, magistrat jutge titular del Jutjat de la Instància número 3 de Torrevieja i partit.  
Publicació: L'anterior sentència l'ha llegida i publicada el magistrat jutge que la va dictar mentres celebrava audiència pública en el dia de la data, de la qual cosa jo, el secretari judicial, done fe.  
L'anteriorment inserit concorda bé i fidelment amb el seu original, al qual em remet, i perquè conste expedisc i firme el present edicte a Torrevieja, 1 de juny de 2009. En done fe».  
  
En atenció al desconeixement de l'actual domicili o la residencia de la part demandada, per resolució recaiguda en el procediment de referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ordena la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Torrevieja, 14 de novembre de 2011.- La secretària judicial: Cristina Modesto Cortés.